open-index/open-wikipedia-markdown huggingface dataset:
ამბერკი იერაპოლელი

**წმინდა ამბერკი იერაპოლელი** () — მოციქულთასწორი, იერაპოლისის ეპისკოპოსი II საუკუნეში, მარკუს ავრელიუსის იმპერატორობის (161–180) დროს, სასწაულთმოქმედი. მართლმადიდებელ ეკლესიაში ხსენების დღე 22 ოქტომბერი.

წმ. ამბერკის ცხოვრება შედგენილია V ან VI საუკუნეში, რომლის 50–მდე ხელნაწერია ჩვენამდე შემორჩენილი (ყველა ბერძნულად). მასში მოთხრობილია, რომ ამბერკი ბაძავდა მოციქულ პავლეს, ბევრს მოგზაურობდა რომში, სირიასა და მესოპოტამიაში, სადაც ქადაგებითა და სასწაულებით ბევრი ადამიანი მოაქცია ქრისტიანობაზე. ზოგიერთ ხელნაწერში იგი მოიხსენიება, როგორც მოციქულთასწორი.

გარდაიცვალა დაახ. 167 წ.

## ლიტერატურა
* Albany James, Christie (1867), "Abercius", in Smith, William, Dictionary of Greek and Roman Biography and Mythology, 1, pp. 2, http://www.ancientlibrary.com/smith-bio/0011.html 
* Holweck, F. G., A Biographical Dictionary of the Saints. St. Louis, MO: B. Herder Book Co., 1924.
* Православная энциклопедия. Т.1. С.132
* Беляев, Л.А. Христианский древности: Введение в сравнительное изучение. – СПб., 2001. – С. 110
* Ф.В.Фаррар. Жизнь и труды Святых Отцов и Учителей Церкви: в 2-х тт. – Т.1. – репринт.: СПб, 1902. – С.8

კატეგორია:იეროპოლისის ეპისკოპოსები
კატეგორია:II საუკუნის ქრისტიანი წმინდანები
კატეგორია:დაბადების წელი უცნობია
პავლე კაიუმელი

**პავლე კაიუმელი**  (გ. 766) — მართლმადიდებელი ეკლესიის წმინდანი, ხსენების დღე არის ძველი სტილით 8 ივნისი, ახალი სტილით — 21 ივნისი.  

## ცხოვრება
წმინდა პავლე კაიუმელი დაიბადა და აღიზარდა კონსტანტინოპოლში. ხატმებრძოლი იმპერატორის კონსტანტინე კოპრონიმის  მხილებისთვის ცხვირი მოაჭრეს, ადუღებული ფისი და გოგირდი გადაასხეს, თვალები დათხარეს და ასე ნატანჯი და დამცირებული დიდხანს შეკრული ფეხებით ათრიეს ქალაქის ქუჩებში.

წმინდა პავლე ტანჯვაში აღესრულა 766 წლის 7 ივნისს. 122 წლის შემდეგ აღმოჩნდა, რომ კაიუმის მონასტერში დაფლული მისი ნეშტი უხრწნელად იყო დაცული. იგი ყოვლადწმიდა ღვთისმშობლის ტაძარში გადააბრძანეს. 1222 წელს წმინდა ნაწილები კონსტანტინოპოლიდან ვენეციაში გადაასვენეს.

## ლიტერატურა
* „წმიდანთა ცხოვრება“, ტომი II, თბილისი, 2001 წ.

კატეგორია:VIII საუკუნის ქრისტიანი წმინდანები
კატეგორია:მართლმადიდებელი ეკლესიის წმინდანები
კატეგორია:გარდაცვლილი 766
ღირსი მელანია

**ღირსი მელანია** (გ. 410) — მართლმადიდებელი ეკლესიის წმინდანი. ხსენების დღე არის ძველი სტილით 8 ივნისი, ახალი სტილით — 21 ივნისი. ღირსი მელანია, წმინდა მელანია რომაელის (გ. 431, ხს. 13 იანვარს) ბებია იყო. 

## ლიტერატურა
* „წმიდანთა ცხოვრება“, ტომი II, თბილისი, 2001 წ.

კატეგორია:V საუკუნის ქრისტიანი წმინდანები
კატეგორია:გარდაცვლილი 410
კატეგორია:რომში დაბადებულები
თეოდორე სტრატილატი

**თეოდორე სტრატილატი** (; გ. 319) — ქრისტიანი წმინდანი. ის აწამეს რომის იმპერატორის დიოკლეტიანე დროს. მართლმადიდებლურ ეკლესიაში მისი ხსენების დღეა  და , ხოლო კათოლიკურში — 7 თებერვალი.

## ცხოვრება 
წმინდა დიდმოწამე თეოდორე სტრატილატი ჰერაკლიაში ეწამა ქრისტესთვის 319 წლის 8 თებერვალს. წამების დროს წმინდანმა მსახურს - უარს სთხოვა, რომ მისი ცხედარი მშობლების მამულში დაეკრძალა. უარმა შეუსრულა ბატონს უკანასკნელი სურვილი - იმავე წლის 8 ივნისს პატივით გადაასვენა მისი წმინდა ნაწილები ევესიტში.

ამავე დღეს იხსენიება დიდმოწამის წმინდა ხატის მიერ აღსრულებული ერთი სასწაული, რომელიც მისივე სახელობის ტაძარში მოხდა. საყდარი, რომელიც დამასკის მახლობლად, დაბა კარსატაში მდებარეობდა, სარკინოზებს საცხოვრებლად გაეხადათ. ერთმა მათგანმა ისარი სტყორცნა წმინდა თეოდორეს ხატს და მხარში მოარტყა. უეცრად ამ ადგილიდან სისხლმა იფეთქა. მალე ტაძარში დამკვიდრებული ურჯულოები ერთმანეთის მიყოლებით დაიხოცნენ. ამ სასწაულის შესახებ მოგვითხრობენ ანტიოქიის წმინდა პატრიარქი ანასტასი (ხს. 3 მაისს) და ღირსი იოანე დამასკელი (ხს. 27 დეკემბერს).

## იხილეთ აგრეთვე
*წმინდა დიდმოწამე გიორგი კაპადოკიელი
*წმინდა დიდმოწამე დიმიტრი თესალონიკელი

## ლიტერატურა 
* წმიდანთა ცხოვრება, ტომი II, თბილისი, 2001 წ.

## რესურსები ინტერნეტში
*წმიდა მოწამე თეოდორე სტრატილატი (+319) – orthodoxy.ge

კატეგორია:IV საუკუნის ქრისტიანი წმინდანები
კატეგორია:მართლმადიდებელი ეკლესიის წმინდანები
კატეგორია:გარდაცვლილი 319
ეფრემი (ანტიოქიის პატრიარქი)

**ეფრემი** (; გ. 545) — მართლმადიდებელი ეკლესიის წმინდანი, ხსენების დღე  არის ძველი სტილით 8 ივნისი, ახალი სტილით - 21 ივნისი. ანტიოქიის პატრიარქი. 

## ცხოვრება
ღირსი ეფრემი მხედართმთავარი იყო ანასტასი (491-518) და იუსტინე (518-527) იმპერატორების დროს. სირიელი ჭაბუკი გამოირჩეოდა სიკეთით, კეთილმსახურებითა და გულმოწყალებით.

526 წელს უფალმა სასჯელი დაატეხა თავს ანტიოქიას ნესტორისა და ევტიქის ერესებისაკენ გადადრეკისათვის: მიწისძვრამ ნანგრევებად აქცია ეს დიდებული ქალაქი. უამრავი მცხოვრები დაიღუპა. პატრიარქი ევფრასიუსი ჩამოქცეულმა სვეტმა იმსხვერპლა.

იმპერატორმა ეფრემი გაგზავნა ქალაქის აღსადგენად. მუშებს შორის იყო ერთი ეპისკოპოსი, რომელსაც ფარული ღვაწლის სურვილით დაეტოვებინა კათედრა. მან წმინდანს პატრიარქობა უწინასწარმეტყველა და სთხოვა, ხელი არ აეღო ქველმოქმედებაზე და მტკიცედ ებრძოლა ერეტიკოსებთან. 526 წელს წმინდა ეფრემი პატრიარქად აკურთხეს. იგი მტკიცედ და ბრძნულად მართავდა სამწყსოს და საკუთარი ცხოვრების წესით, ქადაგებითა და ეპისტოლეებით იცავდა მას მწვალებლურ სწავლებათაგან.

მისი რწმენის სიძლიერეზე მეტყვველებს ერთი შემთხვევა: იეროპოლის მახლობლად მოსაგრეობდა ერთი მესვეტე, რომელიც მწვალებლობაში ჩავარდა. ეს რომ შეიტყო, წმინდა ეფრემი მივიდა ბერთან და მოუწოდებდა, დაბრუნებოდა მართლმადიდებლობას. მესვეტე უარზე იყო. მან პატრიარქის დაშინებაც კი სცადა და შესთავაზა, დიდი კოცონი დაენთოთ და ერთად შესულიყვნენ ცეცხლში. კოცონი დაანთეს, მაგრამ ერეტიკოსმა ბერმა ვერ გაბედა შიგ შესვლა. მაშინ პატრიარქი მხურვალედ ევედრა უფალს, დაემოწმებინა, ვისი სარწმუნოება იყო უცდომელი, მოიხსნა ომოფორი და ცეცხლს მისცა. სამი საათის შემდეგ შეშა დაიფერფლა, ომოფორი კი უვნებლად დარჩა. ამ სასწაულის მხილველმა მესვეტემ უარყო ერესი და მართლმადიდებლებს შეუერთდა.

წმიდა პატრიარქი მშვიდობით მიიცვალა 545 წელს.

თავის ნაშრომებში ღირსი ეფრემი იცავდა მართლმადიდებლურ სწავლებას ქრისტეს ორბუნებოვნების შესახებ.

## ლიტერატურა
* „წმიდანთა ცხოვრება“, ტომი II, თბილისი, 2001 წ.

კატეგორია:VI საუკუნის ქრისტიანი წმინდანები
კატეგორია:მართლმადიდებელი ეკლესიის წმინდანები
კატეგორია:გარდაცვლილი 545
კატეგორია:ანტიოქიის პატრიარქები
კატეგორია:დაბადების წელი უცნობია
ღირსი ნავკრატიუსი

**ღირსი ნავკრატიუსი** (გ. 848) —   მართლმადიდებელი ეკლესიის წმინდანი. ხსენების დღე  არის ძველი სტილით 8 ივნისი, ახალი სტილით - 21 ივნისი.  

ღირსი ნავკრატიუსი წმინდა თეოდორე სტუდიელის (ხს. 24 ნოემბერს) მოწაფე იყო. მართლმადიდებლობის მხნე აღსარებისთვის და წმინდა ხატთა თაყვანისცემისთვის ნეტარმა მამამ ხატმებრძოლთაგან დევნა და შევიწროება დაითმინა. ამ მწვალებლობის დაგმობის შემდეგ კი პატრიარქმა მეთოდემ გადასახლებიდან გამოიწვია იგი და სტუდიონის მონასტრის იღუმენად დაადგინა. წმიდანი აღესრულა 848 წელს.

## ლიტერატურა
„წმიდანთა ცხოვრება“, ტომი II, თბილისი, 2001 წ.

კატეგორია:IX საუკუნის ქრისტიანი წმინდანები
კატეგორია:მართლმადიდებელი ეკლესიის წმინდანები
კატეგორია:გარდაცვლილი 848
ზოსიმე ფინიკიელი

**ზოსიმე ფინიკიელი** — V–VI საუკუნეების ქრისტიანი ბერი და ასკეტი. ზოსიმეს შესახებ ბიოგრაფიული ცნობები VI საუკუნის მოღვაწის ევაგრიოს სქოლასტიკოსის „საეკლესიო ისტორიიდან“ მომდინარეობს. ზოსიმე მიჩნეულია ბიზანტიურ „დიდ პატერიკონში“ შეტანილი და დოროთე ღაზელის მიერ დამოწმებული „საუბრების“ ავტორად. მართლმადიდებელი ეკლესიის წმინდანია, ხსენების დღეა 8 ივნისი (ძველი სტილით), 21 ივნისი (ახალი სტილით).  

ევაგრიოსის თხზულების მიხედვით ზოსიმე წარმომავლობით ქალაქ ტვიროსის (ისტორიული ფინიკია) ახლოს მდებარე სოფელ სინდიდან იყო, მოღვაწეობდა მშობლიურ ადგილებში მდებარე მონასტერში და თავისი ასკეტური ცხოვრების გამო დიდი სახელით სარგებლობდა. მას ახლო ურთიერთობა ჰქონია კესარიის ეპისკოპოს იოანე მდუმარესთან. გადმოცემა მას მიაწერს წინასწარ განჭვრეტის უნარს; ზოსიმეს უწინასწარმეტყველია ანტიოქიაში 526 წელს მომხდარი დამანგრეველი მიწისძვრა. სხვა გადმოცემის მიხედვით ზოსიმეს დაუმორჩილებია ლომი, რომელსაც კესარიის გზაზე მისი ტვირთის მზიდავი სახედარი შეუჭამია; მოთვინიერებულ მხეცს თავად უტვირთია ბერის ნივთები ქალაქამდე.

თანამედროვე მკვლევარები (ს. ველე, 1901, და სხვ.) ზოსიმეს აიგივებენ ბიზანტიურ „დიდ პატერიკონში“ (წმინდა მამათა სწავლანი) შეტანილი და VII საუკუნის მოღვაწის დოროთე ღაზელის მიერ ციტირებული „საუბრების“ ავტორ აბბა ზოსიმესთან. ეს ტექსტი წარმოადგენს მოწაფეებისთვის განკუთვნილ დარიგებებს ღვთის მინდობისა და განსაცდელთა დათმენისათვის, საუკუნო ცხოვრებისა და ღვთის მცნებათა შესრულებისათვის, სიმდაბლისათვის, სათნოებებისათვის და ა.შ. „საუბრები“ ქართულად ნათარგმნია ექვთიმე მთაწმინდელის მიერ („სწავლაჲ წმიდისა მამისა ჩუენისა ზოსიმესი“) და შეტანილია ათონურ ასკეტიკურ-დოგმატიკურ კრებულში (1042–1044 წწ.).  

## ლიტერატურა
* კეკელიძე კ., ეტიუდები ძველი ქართული ლიტერატურის ისტორიიდან, ტ. V, თბ., 1957.
* წმიდანთა ცხოვრება, ტ. II, თბ., 2001.
* Арелатский Е. В., Зосима, «Православная энциклопедия», Т. XX, М., 2009. — С. 346.  
* Vailhé S. St. Dorothée et st Zosime // EO. 1901. T. 4. P. 359-363.

კატეგორია:VI საუკუნის ქრისტიანი წმინდანები
კატეგორია:პალესტინელი ქრისტიანი წმინდანები
კატეგორია:VI საუკუნის ქრისტიანი ასკეტი ბერები
კატეგორია:პალესტინელი ქრისტიანი ასკეტი ბერები
კონსტანტინოპოლის ხელშეკრულება (1724)

**კონსტანტინოპოლის ხელშეკრულება**, *რუსეთ-ოსმალეთის ხელშეკრულება*, *სპარსეთის დანაწილების ხელშეკრულება* – 1724 წლის 12 (23) ივნისს ოსმალეთის იმპერიასა და რუსეთს შორის დადებული გარიგება, რომლის მიხედვით ამ ორმა სახელმწიფომ გაიყო სპარსეთის მიერ დაპყრობილი კავკასიური მიწები.

რუსები და ოსმალები ერთმანეთს ეცილებოდნენ დასუსტებული სპარსეთის მიწების მიტაცებაში და განჯის ოკუპირების გამო ომის პირას იყვნენ. საფრანგეთის ჩარევითა და შუამდგომლობით ამ ორმა მთავრობამ 1724 წლის 12 ივნისს ხელი მოაწერა ხელშეკრულებას, რომლის მიხედვით მათ ერთმანეთს შორის სპარსეთის დიდი ნაწილი გაიყვეს. ამგვარად მდინარე მტკვრისა და არაქსის აღმოსავლეთით მდებარე ტერიტორიები რუსეთის მფლობელობაში გადავიდა, ხოლო დასავლეთით (ერევნისა და თბილისის ჩათვლით) ოსმალეთისაში.

## იხილეთ აგრეთვე 
* სამშვიდობო ხელშეკრულებების სია
* ოსმალეთის იმპერიის ხელშეკრულებების სია

## ლიტერატურა
კატეგორია:რუსეთის იმპერიის საერთაშორისო ხელშეკრულებები
კატეგორია:საქართველოს ისტორია
კატეგორია:სომხეთის ისტორია
კატეგორია:XVIII საუკუნის სამშვიდობო ხელშეკრულებები
იოანე XII (პაპი)

მინი|მარჯვნივ|იოანე XII
**იოანე XII** (; **გრაფი ოქტავიანე**; დ. 937 — გ. 14 მაისი, 964) — რომის პაპი 955–964  წლებში. წარმოშობით იტალიელი. პორნოკრატიის პერიოდის პაპი. მაროზიას შვილიშვილი. 

მეორე პაპი (იოანე II-ის შემდეგ 533–535), რომელმაც გამოიცვალა სახელი. 18 წლისამ ჯერ მემკვიდრეობით მიიღო საერო ძალაუფლება, მერე პაპის ტახტი. იგი ზნედაცემული ტირანი იყო, რომელმაც წმინდა პეტრეს სასახლე საროსკიპოდ აქცია. დაიღუპა საყვარლის სარეცელში.

## იხილეთ აგრეთვე
* პორნოკრატია

## რესურსები ინტერნეტში
* ენციკლოპედია „ბრიტანიკა“

კატეგორია:რომის პაპები
კატეგორია:დაბადებული 937
კატეგორია:გარდაცვლილი  14 მაისი
კატეგორია:გარდაცვლილი 964
კატეგორია:რომში დაბადებულები
აფრიკელი პაპების სია

**აფრიკელი პაპების სია** — ჩამონათვალი რომის კათოლიკური ეკლესიის რამდენიმე პაპისა, რომელიც დაბადებული იყო რომის პროვინცია აფრიკაში. აფრიკის პროვინციის ტერიტორია შეესაბამებოდა თანამედროვე ალჟირის, ტუნისისა და ლიბიის ტერიტორიებს. 

## სია
#ვიქტორ I (189-199)
#მილტიადე (311–314)
#გელასიუს I (493-496)

კატეგორია:რომის პაპები
ბერნარდენ განტენი

მინი|მარჯვნივ|200px|ბერნარდენ განტენი
**ბერნარდენ განტენი** (; დ. 8 მაისი 1922, ტოფო, ბენინი — გ. 13 მაისი 2008, პარიზი, საფრანგეთი) — პირველი შავკანიანი კარდინალი, უმაღლესი რანგის აფრიკული წარმოშობის საეკლესიო პირი რომის კათოლიკურ ეკლესიაში. კოტონუს არქიეპისკოპოსი 1960-1971 წწ. კარდინალი 1977 წლიდან. 

## ბიოგრაფია
ბერნარდენ განტენი დაიბადა 1922 წლის 8 მაისს კოტონუს ეპარქიის ქალაქ ტოფოში. იგი რკინიგზის მუშაკის შვილი იყო. მისი სახელი ითარგმნება, როგორც "რკინის ხე" (gan – ხე და tin –რკინა). 

2002 წლის 8 მაისს განტენი გახდა 80 წლისა და დაკარგა კონკლავში კარდინალის წოდება, რის გამოც იგი დაბრუნდა ბენინში. 

2008 წლის 13 მაისს 86 წლის ასაკში გარდაიცვალა პარიზში ჟორჟ პომპიდუს სახელობის ჰოსპიტალში.

## რესურსები ინტერნეტში
* Official Vatican biography
* Biography from Catholic Hierarchy.org
* Biography 

კატეგორია:ბენინელი კარდინალები
კატეგორია:დაბადებული 8 მაისი
კატეგორია:დაბადებული 1922
კატეგორია:გარდაცვლილი 13 მაისი
კატეგორია:გარდაცვლილი 2008
ღირსი აფრე

**ღირსი აფრე** — მართლმადიდებელი ეკლესიის წმინდანი. ხსენების დღე  არის ძველი სტილით 8 ივნისი, ახალი სტილით - 21 ივნისი.  ღირსი აფრე იყო მოწაფე ღირსი ორე ნიტრიელისა (გ. 390; ხს. 20 აგვისტოს). იგი ეგვიპტეში მოღვაწეობდა. გარდაიცვალა V საუკუნეში.

## ლიტერატურა
* „წმიდანთა ცხოვრება“, ტომი II, თბილისი, 2001 წ.

კატეგორია:V საუკუნის ქრისტიანი წმინდანები
ალბერტ-ჰოლი

300px|thumb|right|ალბერტ ჰოლი
**ალბერტ-ჰოლი** () — ვიქტორიანულ ეპოქაში აგებული საკონცერტო დარბაზი, რომელიც სამხრეთ კენსინგტონში (ლონდონი) მდებარეობს და ბრიტანეთის ერთ ერთი ყველაზე ცნობადი ნაგებობაა. დარბაზი წელიწადში დაახლოებით 350 ღონისძიებას მასპინძლობს, მათ შორის კლასიკური მუსიკისა და საქველმოქმედო კონცერტებს ოპერას, ბალეტს, დაჯილდოების ცერემონიებსა და ბანკეტებს.

### ისტორია 
ალბერტ-ჰოლი 1871 წლის 28 მარტს გაიხსნა. იგი დედოფალი ვიქტორიას მეუღლის, პრინც–კონსორტ ალბერტის სახელობისაა, რომელიც 1861 წელს გარდაიცვალა. მშენებლობის ბრძანებას 1867 წელს მოეწერა ხელი. დარბაზს თავიდანვე აკუსტიკური პრობლემები აღმოაჩნდა, რომელთა გამოსწორებაც მხოლოდ 1969 წელს მოხერხდა. 

ალბერტ-ჰოლში რეგულარულად იმართება ლონდონის საიმპერიო კოლეჯის ცერემონიები. ტარდება ასევე ექსკურსიები.

### ცნობილი კონცერტები 
* The Beatles — 9 მაისი 1963 წ.
* Deep Purple — 24 სექტემბერი 1969 წ (*Concerto for Group and Orchestra*).
* პინკ ფლოიდი — 1969 წ.
* ლედ ზეპელინი — 9 იანვარი 1970 წ.
* ABBA — 1977 წ. ბილეთები იყიდებოდა ფოსტით, დაფიქსირდა 3 500 000 მოთხოვნა
* ჯენესისი — 16 ნოემბერი 1992 წ. - ტური *We Can’t Dance Tour*.
* The Corrs — 1998 წ. წმინდა პატრიკის დღეს.
* კრის დე ბურგი — დეკემბერი 2000.
* The Who — 2000 წ. ჩაწერეს DVD და ალბომი *Live at the Royal Albert Hall*.
* 2001 წლის 10 ოქტომბერს რობი უილიამსმა შეასრულა სიმღერები ალბომიდან ''Swing When You're Winning''
* დევიდ გილმორი — 2006 წლის მაისი
* აკვარიუმი და ბორის გრებენშიკოვი – 19 მაისი 2008 წ. 
* The Killers — ივნისი 2009 წ. 
* Depeche Mode — 17 თებერვალი 2010 წ. - საქველმოქმედო კონცერტი A Concert For Teenage Cancer Trust ბილეთები გაიყიდა 4 წუთში.

კატეგორია:გაერთიანებული სამეფოს საკონცერტო დარბაზები
კატეგორია:ლონდონის არქიტექტურა
მათემატიკური მუდმივა

**მათემატიკური მუდმივა** განსაკუთრებული მნიშვნელობის რიცხვია (ხშირად ნამდვილი რიცხვი), რომელიც მათემატიკის რომელიმე დარგში იჩენს თავს. ფიზიკური მუდმივებისგან განსხვავებით, მათემატიკურ მუდმივას არ გააჩნია საზომი ერთეული.

ზოგიერთი მათემატიკური მუდმივა — მაგალითად, *e* და *π* — მათემატიკის მრავალ დარგში იჩენს თავს. ზოგი მუდმივა კი — მაგალითად, გრეჰემის რიცხვი და სკიუზის რიცხვი — უფრო ვიწრო კონტექსტში გამოიყენება, თუმცა მათ მაინც მუდმივის სტატუსი აქვთ სხვადასხვა თვისებების ქონის გამო: ზოგიერთი რიცხვთა გარკვეული კლასის ყველაზე ადრე აღმოჩენილი წარმომადგენელია, ზოგი — უმცირესი ან უდიდესი წარმომადგენელი. მრავალ მათემატიკურ მუდმივას საკუთარი სახელი აქვს. მიიჩნევა, რომ მუდმივები მათემატიკაში „ბუნებრივად“ ჩნდება, თუმცა, ცხადია, რიცხვისთვის მუდმივის სტატუსის მინიჭება სუბიექტური გადაწყვეტილებაა და უმთავრესად გემოვნების საკითხია. ზოგიერთი მათემატიკური მუდმივა მისი ისტორიითაა უფრო ცნობილი, ვიდრე მათემატიკური თვისებებით.

შესაძლებელია მუდმივების დალაგება მათი ზომის მიხედვით, თუმცა კლასიფიკაციის სხვა გზებიც არსებობს (მაგალითად, უწყვეტი წილადის ფორმულების მიხედვით).

კატეგორია:მათემატიკური მუდმივები
The Jackson 5

**Jackson 5** (იგივე ***The Jackson Five*** და ***The Jackson 5ive***), აგრეთვე ცნობილი როგორც **The Jacksons** — ამერიკული საოჯახო ჯგუფი ინდიანას შტატიდან. მისი დამაარსებლები იყვნენ ჯეკი ჯექსონი, მარლონ ჯექსონი, ტიტო ჯექსონი, ჯერმეინ ჯექსონი და  მაიკლ ჯექსონი. თავდაპირველად არსებობდა ტრიო **The Jackson Brothers**, რომელშიც მათი უფროსი ძმები შედიოდნენ.

Jackson 5 განსაკუთრებით აქტიური იყო 1964-1989 წლებში. მათი შემოქმედება მოიცავდა სოულის, პოპ-მუსიკისა და დისკოს ჟანრებს. მათმა უდიდესმა წარმატებამ დიდი პოპულარობა და შემოსავალი მოუტანა ლეიბლს Motown.

Jackson 5 იყო მუსიკის ისტორიაში პირველი ჯგუფი, რომელიც პირველი ოთხი სინგლი, გამოცემული სტაბილურ ლეიბლზე მოხვდა ბილბორდის 100-ეულში. ესენი იყო "I Want You Back", "ABC", "The Love You Save" და "I'll Be There". სხვა სინგლებმა ასევე მოიპოვეს წარმატება. პირველი ჰიტ-სინგლების ავტორები იყვნენ "The Corporation"-ის თანამშრომლები, ხოლო უფრო მოგვიანებით დაწერილი სიმღერები ჰოლ დეივისს ეკუთვნის.

იმის გამო, რომ მაიკლ ჯექსონი გამოეყო ჯგუფს და საკუთარ სოლო-კარიერაზე ზრუნვა დაიწყო, ჯგუფის სახელი შეიცვალა The Jacksons-ზე. სხვადასხვა დროს და საკონცერტო გამოსვლებზე ამ პროექტში მონაწილეობდნენ არა მხოლოდ ძმები, არამედ მათი დებიც. ფორმალურად ჯგუფი დაიშალა, მაგრამ 2009 წლიდან ძმები ცდილობენ შეკრებას და საკონცერტო ტურნეს გამართვას.

## დისკოგრაფია 
;სტუდიური ალბომები

;ლეიბლი Motown (The Jackson 5)
* *Diana Ross Presents The Jackson 5* (1969)
* *ABC* (1970)
* *Third Album* (1970)
* *The Jackson 5 Christmas Album* (1970)
* *Maybe Tomorrow* (1971)
* ''Goin' Back to Indiana* (1971)
* *Greatest Hits (The Jackson 5-ის ალბომი)* (1971 წლის დასასრული)
* *Lookin' Through the Windows* (1972)
* *Skywriter* (1973)
* *G.I.T.: Get It Together* (1973)
* *Dancing Machine* (1974)
* *Moving Violation* (1975)
* *Anthology* (1975)

; ლეიბლი CBS (The Jacksons)
* *The Jacksons* (1976)
* *Goin' Places* (1977)
* *Destiny* (1978)
* *Triumph* (1980)
* *Victory* (1984)
* *2300 Jackson Street'' (1989)

## რესურსები ინტერნეტში 
*
*როკ-ენ-როლის დიდების დარბაზის გვერდი The Jackson 5-ზე

კატეგორია:მაიკლ ჯექსონი
კატეგორია:The Jackson 5
კატეგორია:ამერიკული პოპ-ჯგუფები
მწკრივი (მათემატიკა)

**მწკრივი** მიმდევრობის წევრების ჯამია. **სასრულ მწკრივებს** გააჩნიათ პირველი და უკანასკნელი წევრი. **უსასრულო მწკრივები** წევრთა უსასრულო რაოდენობას შეიცავს.

მათემატიკაში უსასრულო მიმდევრობისთვის {&nbsp;*a**n*&nbsp;}, **მწკრივი** ამ მიმდევრობის ყველა წევრის ჯამია: *a*1&nbsp;+&nbsp;*a*2&nbsp;+&nbsp;*a*3&nbsp;+&nbsp;·&nbsp;·&nbsp;·. ჯამი ხშირად კომპტაქტურად სიმბოლოთი ∑ გამოისახება. მწკრივის მაგალითია

:1 + {1 \over 2} + {1 \over 4} + {1 \over 8} + {1 \over 16} + \cdots=\sum_{n=0}^\infty{1 \over 2^n}.

მწკრივის წევრები ხშირად გარკვეული წესით, მაგალითად ფორმულით ან ალგორითმით, მიიღება. რადგან უსასრულო მიმდევრობისთვის განსაზღვრული მწკრივი წევრთა უსასრულო რაოდენობას შეიცავს, მას ხშირად **უსასრულო მწკრივი** ეწოდება. სასრული ჯამისგან განსხვავებით, უსასრულო მწკრივების შესწავლას მათემატიკური ანალიზის მეთოდები ესაჭიროება. გარდა მათემატიკისა, უსასრულო მწკრივები ინფორმატიკასა და ფიზიკაშიც გამოიყენება.
ფხოვი

მინი|ფხოვი დღევანდელი საქართველოს რუკაზე
[მინი|[ლებაისკარი|ლებაისკრის ციხე]]
**ფხოვი**,  *ფხოეთი* — ისტორიულ-გეოგრაფიული მხარე აღმოსავლეთ საქართველოში, არაგვის ხეობაში, ძირითადად, მოიცავს დღევანდელი ფშავისა და ხევსურეთის ტერიტორიებს და მათი უძველესი სახელწოდებაა.

ი. ჯავახიშვილი ფხოვის ისტორიულ ტერიტორას ასე ფარგლავს:

„ფხოელები“, ანუ ფხოველები პირველად იხსენიებიან „მოქცევაჲ ქართლისაჲ“–ში, სადაც ვკითხულობთ, რომ წმინდა ნინოს ქართლის მოქცევის და მცხეთაში ეკლესიის ორგანიზების შემდგომ (326 წ.), აღმოსავლეთ საქართველოს მთიანეთშიც უქადაგია:

ფხოვისა და ფხოველებზე ინფორმაციას იძლევა აგრეთვე VII საუკუნის ანონიმი ავტორის „სომხური გეოგრაფია“. შემდეგ საუკუნეებში ფხოელნი მოხსენიებულია კახეთის „ქორიკოზის“ (ქორეპისკოპოსი) კვირიკე III დიდი დროს (1014 წ. ), როდესაც მან კახეთი ხელმეორედ დაიპყრო და ახალი საერისთავოები განაწესა, ნათქვამია:

ამ მოკლე ცნობიდან ირკვევა, რომ ფხოვი საშუალო საუკუნეებში კვეტერის საერისთავოში შედიოდა.

XIII საუკუნეში, თამარის მეფობის უკანასკნელ წლებში, დაახლოებით 1212 წელს, ფხოელები და დიდოელები გამდგარან. „ისტორიანი და აზმანი შარავანდედთანი“ მოგვითხრობს, რომ გამდგარ მთიულებს დაუწყიათ საქართველოს სამეფოს ტერიტორიების აწიოკება. ივანე ათაბაგს სამ თვეში კვლავ დაუმორჩილებია ფხოველნი და დიდოელნი, მათთვის ხარაჯა (საადგილმამულო გადასახადი) დაუწესებია და მეკავშირეობის გამტკიცების მიზნით მძევლები წამოუსხია. ამ ამბების აღწერისას მემატიანე ხაზს უსვამს განდგომილ მთიულთა სარწმუნოებასაც და გვაძლევს მათ მოკლე დახასიათებას:

ამ დროიდან ამ მხარეს სახელიც ეცვლება და ფხოვის ნაცვლად შემდეგ საუკუნეებში ის ფშავად იხსენიება. მისი ძველი ისტორიული სახელი ფხოვი დღეს მხოლოდ ერთ სოფელს, შუაფხოს შერჩენია, რომელიც ფხოვის არსებობის უტყუარი მოწმეა. შესაძლებელია, ეს შუაფხო XII საუკუნეში თავისი პოლიტიკურ–ეკონომიკური მნიშვნელობით ფხოვის ცენტრი ყოფილიყო, სადაც დაცულია ფშავის ძლიერი სალოცავი იახსრის ხატი და ნასოფლართა ნანგრევები. ფხოელების სახელწოდებაც ამ გეოგრაფიული ფხოვიდან უნდა ყოფილიყო წარმოშობილი, მაგრამ ამბოხების შემდეგ ფხოვის ხეობაშიც სახელი ფხოვი იცვლება, რომლის ნაცვლად შემოდის  „ფშავი“.

ახლანდელი ხევსურეთის სოფლების მოსაზღვრე არაქართული მოსახლეობა ხევსურებს „ფხიას“ უწოდებს, რაც ფხოვის სახელწოდების შემორჩენილ ფორმას წარმოადგენს.

## იხილეთ აგრეთვე 
*ფხოველები
*ფხოველთა და დიდოელთა აჯანყება

## ლიტერატურა
**გვასალია ჯ.* არაგვის ხეობის ისტორიული გეოგრაფიის საკითხები, «საქართველოს ისტორიული გეოგრაფიის კრებული», 1975, ტ. 5

## სქოლიო
კატეგორია:საქართველოს ისტორიულ-გეოგრაფიული მხარეები
ნატურალური ლოგარითმი

[მინი|ნატურალური ლოგარითმის ფუნქციის გრაფიკი. ფუნქცია ნელა მიიწევს დადებითი უსასრულობისკენ *x*-ის ზრდასთან ერთად და სწრაფად ეშვება უარყოფითი უსასრულობისკენ *x*-ის ნულთან მიახლოებასთან ერთად; *y*-ღერძი [ასიმპტოტაა.]]

**ნატურალური ლოგარითმი** — ლოგარითმი ფუძით *e* (*e* მათემატიკური მუდმივაა, რომელიც მიახლოებით 2.718-ის ტოლია). *x*-ის ნატურალური ლოგარითმი ჩაიწერება, როგორც ln(*x*), log*e*(*x*) ან, კონტექსტიდან გამომდინარე, log(*x*).

რიცხვი *x*-ის ნატურალური ლოგარითმი (ანუ ln(*x*)) არის ხარისხი, რომელშიც უნდა ავიყვანოთ *e*, რათა მივიღოთ *x*. მაგალითად, ln(7.389...) უდრის 2-ს, რადგან *e*2=7.389.... *e*-ს ნატურალური ლოგარითმი (ln(*e*)) 1-ის ტოლია, რადგან *e*1 = *e*, ხოლო 1-ის ნატურალური ლოგარითმი (ln(1)) 0-ის ტოლია, რახან *e*0 = 1.

ყველა დადებითი ნამდვილი რიცხვისთვის *x* ნატურალური ლოგარითმი შეიძლება განისაზღვროს, როგორც *y* = 1/*t* წირის ქვეშ მოქცეული ფართობი 1-იდან *x*-ამდე. სახელწოდება „ნატურალური“ ამ ფორმულის, ისევე როგორც ამ ლოგარითმთან დაკავშირებული სხვა ფორმულების, სიმარტივითაა განპირობებული. ნატურალური ლოგარითმის განმარტება შესაძლოა კომპლექსურ რიცხვებზეც განივრცოს (იხ. ქვემოთ).

ნამდვილი არგუმენტისთვის, ნატურალური ლოგარითმის ფუნქცია მაჩვენებლიანი ფუნქციის შექცეულ ფუნქციას წარმოადგენს, რასაც შემდეგ იგივეობებამდე მივყავართ:
:e^{\ln(x)} = x, \qquad x > 0
:\ln(e^x) = x.\,\! 

როგორც ყველა სხვა ლოგარითმი, ნატურალური ლოგარითმიც გამრავლებას შეკრებად გარდაქმნის:
: \ln(xy) = \ln(x) + \ln(y) \!\, 

ლოგარითმების განსაზღვრა ნებისმიერი დადებითი ფუძისთვის შეიძლება 1-ის გარდა; თუმცა სხვა ფუძის ლოგარითმები ნატურალური ლოგარითმის მეშვეობით ძალიან მარტივად ჩაიწერება, რის გამოც მათი განმარტება ხშირად სწორედ ნატურალური ლოგარითმით ხდება. ლოგარითმები გამოიყენება, როცა განტოლების უცნობი განტოლების სხვა რომელიმე წევრის ხარისხია. გარდა ამისა, ლოგარითმების გამოყენებით შეიძლება ნახევარდაშლის პერიოდთან დაკავშირებული ამოცანების ამოხსნა.

კატეგორია:ელემენტარული ფუნქციები
კატეგორია:ლოგარითმები
გეგის ჩანჩქერი

**გეგის ჩანჩქერი** — ჩანჩქერი საქართველოში, აფხაზეთის ავტონომიურ რესპუბლიკაში, გაგრის მუნიციპალიტეტში, ბზიფის სასასოფლო საკრებულოს ტერიტორიაზე. მდებარეობს არაბიკას კარსტული მასივის სამხრეთ-აღმოსავლური სექტორზე, მდინარე გეგას (მდინარე ბზიფის მარჯვენა შენაკადი) აუზში, ზღვის დონიდან 650 მეტრზე. წყლის ვარდნილის სიმაღლე 70 მ. 

მანძილი თბილისიდან 530 კმ. სოხუმიდან 85 კმ, გაგრიდან 50 კმ. თბილისი-სენაკი-ლესელიძის გზატკეცილიდან გზა გამოიყოფა სოფელ ბზიფთან და მიემართება რიწის ტბის გზატკეცილისკენ, რიწის ტბის გზატკეცილიდან, მდინარე გეგის შესართავიდან მანძილი ჩანჩქერამდე 5 კმ-ია.

გეგის ჩანჩქერი წარმოადგენს 70 მეტრი სიმაღლის ჩანჩქერს, რომელიც თავისი დინების ერთ-ერთ მონაკვეთში ხვდება კარსტულ ნაპრალში, მიწისქვეშა დერეფნების გავლის შემდეგ გადმოჩქეფს მღვიმიდან და უერთდება მდინარე გეგას მარცხნიდან, მდინარე გეგის შესართავიდან 6 კმ. მანძილზე. გეგის ჩანჩქერის წყალი გამოდის ზედაიურული კირქვის ჰორიზონტალური ნაპრალიდან სამ ნაკადად, რომელთა ერთობლივი დებიტი მერყეობს 0,5-დან 2,5 კუბური მეტრი/წამში ფარგლებში. აქ წყალი ძალიან ცივია, ამიტომაც მიმდებარე ტერიტორიაზე, თითქმის ზაფხულის ბოლომდეა თოვლი შენარჩუნებული.

მდინარე გეგა წარმოადგენს მდინარე ბზიფის მარჯვენა შენაკადს, რომლის სიგრძე 26 კმ-ია. სათავე აქვს გაგრის ქედის ჩრდილოეთ ნაწილის აღმოსავლეთ კალთაზე, ზღვის დონიდან 2400 მეტრ სიმაღლეზე. მთავარი შენაკადებია აგეფსთა და იუფშარა (ორივე მარცხენა). საზრდოობს ძირითადად თოვლისა და წვიმის წყლით. წყალდიდობა იცის გაზაფხულზე, წყალმცირეა ზამთარში. საშუალო მრავალწლიური ხარჯი 27 მ3/წმ.

ფილმში „შერლოკ ჰოლმზისა და დოქტორ ვატსონის თავგადასავალი“ სცენა პროფესორ მორიარტრისა და ჰოლმზის ბრძოლა რაიხენბახის ჩანჩქერთან ამ ადგილასაა გადაღებული.

გეგას ჩანჩქერი დიდი პოპულარობით სარგებლობს. ზაფხულობით დიდი რაოდენობით ხალხი მოდის მის სანახავად და მის ძირში დასასვენებლად, მიდამო შემოსილია კოლხური ტყით. ჩანჩქერის ძირში არის მოხერხებული მოედანი ავტომანქანების გასაჩერებლად. გეგას ჩანჩქერთან მისვლა შეიძლება რიწის ტბისკენ მიმავალი გზიდან ავტომობილით.

გეგას ჩანჩქერთან ახლოს, მდინარე გეგას მარჯვენა ფერდობზე მდებარეობს გეგის მღვიმე, სადაც მოსალოდნელია არქეოლოგიური მასალის აღმოჩენა. გამოკვლეულია ზურაბ ტატაშიძის მიერ 1964 წელს; მღვიმე გეგის ჩანჩქერთან ერთად საუკეთესო სპელეოტურისტულ ობიექტს წარმოადგენს.

## ლიტერატურა
* *გიორგი დვალაშვილი*, „საქართველოს ბუნების 100 საოცრება“, თბილისი, 2017.
* *წიქარიშვილი კ., გონგაძე მ.,* საქართველოს ბუნებრივი საოცრებები. საყმაწვილო ენციკლოპედია, წიგნი მეცხრე. თბ., საბავშვო გამომცემლობა „დილა“, 2008, გვ. 101.
* *ხარაძე კ.,* საქართველოს ბუნების ძეგლები. თბ., 2014, გვ. 377
* *ყიფიანი შ.,* საქართველოს კარსტი (გეომორფოლოგიური დახასიათების ცდა), თბ., 1974, გვ. 9
* *Тинтилозов З. К.,* Карстовые пещеры Грузии (морфологиченский анализ), Тб., 1976

## სქოლიო
კატეგორია:აფხაზეთის ავტონომიური რესპუბლიკის ჩანჩქერები
ფხოველები

**ფხოველები**, იგივეა, რაც ძვ. ქართული წყაროების *ფხოელნი*, *ფხოველნი*, მხ. რცხ. *ფხოვი* —  საქართველოს ისტორიული რეგიონის, ფხოვის (ფხოეთის) – დღევანდელი ფშავისა და ხევსურეთის მცხოვრებნი. პირველი ისტორიული ცნობა ფხოველების შესახებ წყაროებში გვხვდება „მოქცევაჲ ქართლისაჲში“, სადაც ვკითხულობთ, რომ IV საუკუნის 20–იან წლებში წმინდა ნინოს აღმოსავლეთ საქართველოს მთიანეთში ქრისტიანობა უქადაგია ჭართლელებისთვის, ფხოველებისთვის და წილკნელებისთვის. მთიელებმა სცადეს გაქრისტიანებისთვის თავის არიდება, მაგრამ მირიან მეფის ერისთავმა მსუბუქად მიმართა მახვილი და მათაც შიშით გადმოსცეს თავიანთი კერპები დასალეწად: 

„მეფეთა ცხოვრება“ გვამცნობს, თითქოს მთიელთაგან ქრისტიანობის მიმართ განსაკუთრებული წინააღმდეგობა ფხოველებმა გამომაჟღავნეს, რამაც მათი მეზობელ თუშეთში მიგრაციაც კი გამოიწვია: 

მაგრამ ამგვარი ინტერპრეტაცია „ქართლის ცხოვრების“ გვიანდელი რედაქტორის მცდარი ინტერპრეტაციის შედეგია.  მის პირველწყაროში, „მოქცევაჲ ქართლისაჲში“ ვკითხულობთ, რომ არა ფხოველნი, არამედ „ყუარელნი“ გადასულან თუშეთში: 
აშკარაა, რომ „ქართლის ცხოვრების“ რედაქტორმა ყუარელთა შესახებ ცნობა შეცდომით ფხოველებთან დააკავშირა.

თამარ მეფის ეპოქაში, დაახლოებით 1212 წელს ფხოველები, დიდოელებთან ერთად განუდგნენ თამარ მეფეს. „ისტორიანი და აზმანი შარავანდედთანი“ ასე ახასიათებს ფხოველებს:
მემატიანის ეს სიტყვები იმაზე მეტყველებს, რომ ფხოველები თუმცა კი ჯვარის მსახურნი, ანუ ქრისტიანები  იყვნენ და ქრისტიანობას იჩემებდნენ, მაგრამ მათი საქციელი არ შეეფერებოდა ქრისტიანის საქციელს, რადგან, წარმართ დიდოელებთან ერთად, ქრისტიანი მეფეს, თამარს განუდგნენ და იწყეს მისი სამეფოს ქრისტიანი მოსახლეობის დარბევა:
მთაში წესრიგის დასამყარება თამარმა ამირსპასალარ-ათაბაგს, ივანე მხარგრძელს დაავალა. ამ უკანასკნელს სამი თვე დასჭირდა იმისთვის, რომ განდგომილები სასტიკად დაესაჯა და მორჩილებაში მოეყვანა: „მოსწყჳდეს ურიცხჳ კაცი დიდოი და ფხოვი“. დამარცხებულებმა მისცეს ათაბაგს მძევლები, აღუთქვეს ხარაჯის გადახდა და ერთგულება. ამ პირობებით ივანე ათაბაგმა ზავი  დაუდო მთიელებს, მძევლები წამოასხა და უკან მობრუნებულმა მეფეს მოახსენა:

როგორც ისტორიკოსები ვარაუდობენ, სწორედ აღნიშნული დროიდან, XIII საუკუნიდან უნდა მომხდარიყო ფხოვის, ფშავისა და ხევსურეთის რეგიონებად განცალკევება.

## იხილეთ აგრეთვე 
* ფხოვი
* ხევსურები
* ფშავი
* ხევსურეთი
* ფშავლები

## სქოლიო 
კატეგორია:ეთნოგრაფია
კატეგორია:ქართველები კუთხეების მიხედვით
ვატიკანის ჰიმნი

**პონტიფიკოსის ჰიმნი** ან **პაპის ჰიმნი** — რომის პაპის, წმინდა ეპარქიის და ვატიკანის ოფიციალური ჰიმნი. ჰიმნი იკვრება განსაკუთრებული ცერემონიების და ღონისძიებების დროს, რომელშიც პაპი ან მისი წარმომადგენელი, მაგალითად ნუნციო, იღებს მონაწილეობას. მაშინ როდესაც ვატიკანის დროშა აღიმართება, ჰიმნის მხოლოდ რვა ტაქტი იკვრება. მუსიკა დაწერილი იქნა შარლ გუნოს მიერ 1869 წელს, პაპი პიუს  IX-ს მღვდლად კურთხევის ვერცხლის იუბილეს აღსანიშნავად. ეს მთლიანად ინსტრუმენტალური სამ-ნაწილიანი ნაწარმოები, რომელსაც თავდაპირველად ***Marche pontificale*** (ფრან. - პონტიფიკოსის მარში) ეწოდებოდა, მისი პირველივე შესრულებისთანავე უზომოდ პოპულარული გახდა. 

1949 წლის 16 ოქტომბერს, პაპმა პიუს XII ვიკტორინ ჰალმაიერის Marcia trionfale (1857), რომელიც პაპის ჰიმნი იყო 1929 წელს ვატიკანის ქალაქ-სახელმწიფოს ჩამოყალიბებიდან მოყოლებული, გუნოს მუსიკით ჩაანაცვლა. გუნოს მუსიკა პირველად ვატიკანის ჰიმნის სტატუსით 1949 წლის შობა დღეს (25 დეკემბერი) შესრულდა, წმინდა წელი 1950-ს დადგომამდე ერთი დღით ადრე. პატივისცემის ნიშნად, ძველი ჰიმნიც დაიკრა საბოლოოდ. 

## ლათინური ტექსტი 
{| border="0"
|- valign="top"
|***Chorus:***
: O felix Roma — O Roma nobilis.
: Sedes es Petri, qui Romae effudit sanguinem,
: Petri, cui claves datae
: sunt regni caelorum.

: Pontifex, Tu successor es Petri;
: Pontifex, Tu magister es tuos confirmas fratres;
: Pontifex, Tu qui Servus servorum Dei,
: hominumque piscator, pastor es gregis,
: ligans caelum et terram.

: Pontifex, Tu Christi es vicarius super terram,
: rupes inter fluctus, Tu es pharus in tenebris;
: Tu pacis es vindex, Tu es unitatis custos,
: vigil libertatis defensor; in Te potestas.

***Vox acuta, vox altera ab acuta:***
: Tu Pontifex, firma es petra, et super petram
: hanc aedificata est Ecclesia Dei.

***Vox media, vox gravis:***
: Pontifex, Tu Christi es Vicarius super terram,
: rupes inter fluctus, Tu es pharus in tenebris;
: Tu pacis es vindex, Tu es unitatis custos,
: vigil libertatis defensor; in Te potestas.

## რესურსები ინტერნეტში
* Streaming audio, lyrics and information about the Pontifical Anthem 

კატეგორია:ვატიკანი
კატეგორია:ეროვნული ჰიმნები
ეილერის იგივეობა

განხორციელებული *N* განმეორებითი გამრავლების შედეგი. საბოლოო წერტილი ზღვრის ნამდვილი მნიშვნელობაა. ნახაზზე ჩანს, რომ *N*-ის გადიდებასთან ერთად  &minus;1-ს უახლოვდება.]]

მათემატიკურ ანალიზში **ეილერის იგივეობა**, რომელიც შვეიცარიელი მათემატიკოსის ლეონარდ ეილერის სახელს ატარებს, შემდეგი ტოლობაა:

:e^{i \pi} + 1 = 0\,\!

სადაც
:e\,\! არის ეილერის რიცხვი, ნატურალური ლოგარითმის ფუძე,
:i\,\! არის წარმოსახვითი ერთეული (*i*2 = −1), და
:\pi\,\! არის პი, წრეწირის სიგრძის მის დიამეტრთან შეფარდება.

ეილერის იგივეობას ხანდახან ეილერის ტოლობა ეწოდება.

კატეგორია:კომპლექსური ანალიზი
კატეგორია:მათემატიკური იგივეობები
12"-იანი სინგლი

thumb|right|12"-იანი სინგლი
**12"-იანი სინგლი** (ინგლ. 12-inch single, 12-დიუმიანი სინგლი, ხშირად უბრალოდ **12"**) — გრამაფონის ჩანაწერის ტიპი, რომელსაც შედარებით სხვებთან უფრო დიდი ხვრელი აქვს. ეს საშუალებას აძლევს მას იქონიოს უფრო ფართო დინამიკური დიაპაზონი, ხმის უკეთესი ხარისხი. როგორც სახელწოდებიდანაც ჩანს მისი დიამეტრი 12 დიუმია, რაც მეტრულ სისტემაში 30.48 სანტიმეტრის ტოლია. ჩანაწერის ეს ტიპი, ჩვეულებრივ, გამოიყენება დისკოსა და საცეკვაო მუსიკის ჟანრებში, სადაც დიჯეები იყენებენ მათ. ჩვეულებრივ, ასეთი ტიპის ჩანაწერები იკვრება 45 ბრუნი/წუთში სიჩქარით, რაც საშუალებას იძლევა, გაუმჯობესდეს ბასის დიაპაზონის სიხშირეების სმენადობა.

## რესურსები ინტერნეტში 
* 12" DISCO SINGLE - story in pix

კატეგორია:ინფორმაციის შენახვის საშუალებები
ჰარი პოტერი და სიკვდილის საჩუქრები - ნაწილი 1 (ვიდეო თამაში)

„**ჰარი პოტერი და სიკვდილის საჩუქრები - ნაწილი 1**“ () — ვიდეო თამაშის „ჰარი პოტერი და სიკვდილის საჩუქრები“ პირველი ნაწილი. იგი გამოიცა 2010 წლის ნოემბერში, ამავე სახელწოდების ფილმის  გამოსვლამდე.

თამაში გამოიცა შემდეგი პლატფორმებისათვის: Microsoft Windows, Nintendo DS, Wii, PlayStation 3, Xbox 360 და მობილური ტელეფონებისათვის.

## რესურსები ინტერნეტში 
* 
* 

კატეგორია:პერსონალური კომპიუტერული თამაშები
კატეგორია:თამაშები ჰარი პოტერის შესახებ
კატეგორია:Electronic Arts-ის თამაშები
კატეგორია:Warner Bros. Interactive Entertainment-ის თამაშები
კატეგორია:Kinect-ის თამაშები
კატეგორია:Nintendo DS-ის თამაშები
კატეგორია:PlayStation 3-ის თამაშები
კატეგორია:Wii-ის თამაშები
პენსია

**პენსია** () — რეგულარული (ხშირად ყოველთვიური) ფულადი შემწეობა, რომელსაც უხდიან პირებს, რომლებმაც მიაღწიეს საპენსიო ასაკს; არიან ინვალიდები; დაკარგეს მარჩენალი (მშობელი, მეურვე). დემოგრაფიულ პრობლემებთან დაკავშირებით ყველა სახელმწიფო ირჩევს საპენსიო ასაკს.

## რესურსები ინტერნეტში
* საქართველოს პარლამენტის საიტზე
* სოც. სამსახურების სააგენტო

კატეგორია:საზოგადოება
კატეგორია:საპენსიო უზრუნველყოფა
დიდი ტბები

350px|thumb|დიდი ტბების რუკა
**დიდი ტბები** (, ) — მტკნარი ტბების სისტემა ჩრდილოეთ ამერიკაში, აშშ-სა და კანადის ტერიტორიაზე. შეიცავს ტბებისა და წყალსაცავების მთელ რიგს, რომლებიც დაკავშირებულია მდინარეებითა და სრუტეებით. ფართობი დაახლ.  244,2&nbsp;ათ.&nbsp;კმ², წყლის მოცულობა 22,7&nbsp;ათ.&nbsp;კმ³. 

სისტემა შედგება ხუთი დიდი ტბისაგან და რამდენიმე საშუალო ზომის წყალსაცავისაგან.

## ლიტერატურა 
* Anin,  Peter. (2006) *The Great Lakes Water Wars* Island Press ISBN 1-55963-087-6
*Beltran, R. et al. *The Great Lakes: An Environmental Atlas and Resource Book*.  (United States Environmental Protection Agency and Government of Canada, 1995, ISBN 0-662-23441-3).
*Coon, W.F. and R.A. Sheets. *Estimate of Ground Water in Storage in the Great Lakes Basin* [Scientific Investigations Report 2006-5180]. Department of the Interior, U.S. Geological Survey, 2006.

## რესურსები ინტერნეტში 
*Alliance For The Great Lakes
*Great Lakes Coast Watch 
*Great Lakes Commission
*Great Lakes Information Network 
*The Nature Conservancy's Great Lakes Project 
*International Joint Commission – Canada and United States
*International Association for Great Lakes Research
*Great Lakes Dive Sites – An overview of diving in the Great Lakes 

*
გრიგოლ VII (პაპი)

**გრიგოლ VII ** (; ერისკაცობაში **ჰილდებრანდ სოვანელი**; დ. 1020 — გ. 25 მაისი, 1085, სალერნო) — რომის პაპი 1073–1085  წლებში. ერთ-ერთი უდიდესი რეფორმატორი პაპი, რომლის რეფორმებმაც დასავლეთის ეკლესია ხელახლა გააქტიურეს და მისი უწინდელი დომინანტურობა აღადგინეს. გრიგოლ VII ცნობილია მასსა და საღვთო რომის იმპერატორ ჰაინრიხ IV-ს  შორის არსებული კონფლიქტის გამო.

გრიგოლ VII იყო კლიუნისტური მოძრაობის მიმდევარი.  დიდი გავლენა მოიპოვა პაპ ნიკოლოზ II-ის კარზე. მისი მეცადინეობით პაპმა შეიძინა ძლიერი მოკავშირენი: სამხრეთ იტალიის ნორმანთა მბრძანებელი რობერტ გუისკარი, რომელმაც თავი პაპის ვასალად აღიარა, და ტოსკანის მარკგრაფი გოტფრიდი, კავშირი დაამყარა მილანელ მწვალებლებთან. 1059 წლის აპრილში რომის საეკლესიო კრებამ პაპების არჩევნების რეფორმა მოახდინა: ამიერიდან პაპს კარდინალი ირჩევდა. ჰილდებრანდის გავლენით პაპად არჩეულ ალექსანდრე II-ის მმართველობაში დაკანონდა სამღვდელოების უცოლობა  - ცელიბატი.

პაპად არჩევის შემდეგ გრიგილ VII-მ მიზნად დაისახა კლიუნიური რეფორმის გატარება და პაპობის თეოკრატიის დამყარება. დაგმო სიმონია, აკრძალა საერო ინვესტიტურა. ამ ღონისძიებებმა, რომელთა მიზანი იყო ეკლესიის სრული გათავისუფლება საერო ხელისუფლების გავლენისაგან, ჰაინრიხ IV-ის მხრივ დიდი წინააღმდეგობა გამოიწვია.. დაიწყო ინვესტიტურისათვის ბრძოლა. 1076 წელს გერმანიის საეკლესიო კრებამ ვორმსში გრიგოლ VII ტახტიდან გადაყენებულად გამოაცხადა, საპასუხოდ გრიგოლ VII-მ ეკლესიიდან განკვეთა მეფე ვორმსის კრების მონაწილე გერმანელი ეპისკოპოსებითურთ და გაათავისუფლა გერმენელი ქვეშევრდომები მეფისადმი ერთგულების ფიცისაგან. გერმანელ მთავართა განდგომამ  და გერმანელი სამღვდელოების დიდი ნაწილის პაპის მხარეზე გადასვლამ აიძულა ჰაინრიხ IV კაპიტულაციაზე წასულიყო (1077 წელი). ციხესიმაგრე კანოსის ბჭესთან, სადაც პაპი იმყოფებოდა, მეფე სამ დღეს ითხოვდა შენდობას, გრიგოლმა განკვეთა მოხსნა მეფეს, მაგრამ მალე ბრძოლა განახლდა. პაპის მომხრეებმა ანტიმეფედ დასვეს რუდოლფ შვაბიელი (1077-1080 წწ.) და გრიგოლ VII-მ 1080 წელს ხელმეორედ შეაჩვენა მეფე. საპასუხოდ ჰაინრიხ IV-მ გაილაშქრა გრიგოლ VII-ის წინააღმდეგ (1081 წ.), შეიჭრა რომში და 1084 წელს აიძულა რომაელები პაპად ეცნოთ (ანტიპაპი) კლიმენტ III, რომლისგანაც მიიღო იმპერატორად გვირგვინკურთხევა. გრიგოლ VII თავის მომხრეებითურთ რომის წმინდა ანგელოზის ციხეში გამაგრდა. პაპის დასახმარებლად მიხმობილმა რობერტ გუისკარმა აიძულა ჰაინრიხ IV გასცლოდა რომს, მაგრამ ნორმანების მიერ რომის აოხრებამ და ამით გამოწვეულმა სახალხო გულისწყრომამ აიძულა გრიგოლ VII დაეტოვებინა რომი და გაჰყოლოდა რობერტ გუისკარს სალერნოში, სადაც გარდაიცვალა კიდეც.

## ლიტერატურა
კატეგორია:რომის პაპები
კატეგორია:დაბადებული 1020
კატეგორია:გარდაცვლილი 25 მაისი
კატეგორია:გარდაცვლილი 1085
კატეგორია:კათოლიკური ეკლესიის წმინდანები
ვატიკანის ბაღები

ს რუკა.]] 
**ვატიკანის ბაღები** () — ურბანული ბაღები და პარკები ვატიკანში, რომლებიც განთავსებულია ვატიკანის ტერიტორიის ნახევარზე მეტზე, ქალაქ-სახელმწიფოს სამხრეთ და ჩრდილო-აღმოსავლეთ ნაწილებში. ბაღებში განთავსებულია სხვადასხვა შენობები, მაგალითად რადიო ვატიკანის შენობა. ბაღები დაახლოებით 23 ჰექტარზე (57 აკრი) არიან გაფენილი, რომელიც ვატიკანის გორაკის უმეტესს შეადგენს. ბაღების უმაღლესი წერტილი ზღვის დონიდან 60 მეტრას (200 ფუტი) წარმოადგენს. ჩრდილოეთით, დასავლეთით და სამხრეთით ბაღები შემოსაზღვრულია ქვის კედლებით. 

ბაღები და პარკები რენესანსისა და ბაროკოს პერიოდებში ჩამოყალიბდა და შესაბამისად ფანტანები და ქანდაკებები მათ სახასიათო კომპონენტს წარმოადგენს. ბაღებში რამდენიმე მიწისქევაშა წყაროა, რომლებიც 2009 წლის შემდეგ აღარ გამოიყენებიან. ბაღებში ფლორის მრავალი სახეობაა და არემარე განიხილება, როგორც ბიოტოპი. 

## გალერეა

File:Vatican Gardens 1.jpg|*ვატიკანის ბაღები*
File:Vatican Gardens 2.jpg|*ვატიკანის ბაღები*
File:Vatican Gardens 4.jpg|*ვატიკანის ქალაქ-სახელმწიფოს სამმართველოს სასახლე*
File:Vatican Gardens 6.jpg|*ვატიკანის ბაღები*

## რესურსები ინტერნეტში
*www.vaticanstate.va — ვატიკანის ბაღები (ოფიციალური ქსელური გვერდი) 

## სქოლიო
კატეგორია:ვატიკანი
წმინდა პეტრეს მოედანი

**წმინდა პეტრეს მოედანი** () — წმ. პეტრეს ტაძრის პირდაპირ მდებარე მოედანი ვატიკანში. ტაძრის წინ მდებარე ღია სივრცის ამჟამინდელი დიზაინის გაკეთება პაპი ალექსანდრე VII-ს ხელმძღვანელობით ჯან ლორენცო ბერნინის დაევალა 1656-67 წლებში. ერთ-ერთ ამოცანას შესაბამისი სივრცითი გეგმარების შემუშავება იყო იმისათვის, რომ მოედანზე "ხალხის უდიდეს რაოდენობას შესძლებოდა პაპის ლოცვა-კურთხევის მიღება, ეკლესიის ფასადის შუაწერტილიდან ან ვატიკანის სასახლის ფანჯრიდან." (Norwich 1975 p 175)

## რესურსები ინტერნეტში
*stpetersbasilica.info Pages for all 140 Colonnade Saints
*Great Buildings On-line: Piazza of St. Peter's
*Roberto Piperno, "Piazza di S. Pietro": engravings by Vasi
*Mary Ann Sullivan, "St Peter's Piazza, Vatican City"
*Obeliscus Vaticanus LacusCurtius.com, The Vatican obelisk, retrieved September 4, 2006

კატეგორია:ვატიკანი
Internal Exile (სიმღერა)

**Internal Exile** — პირველი სინგლი ვოკალისტ და მუსიკოს ფიშის მეორე სოლო-ალბომიდან Internal Exile. იგი გამოვიდა 1991 წელს, 7 და 12 ტიპის ვინილის ფირფიტებზე. სინგლში ასევე შეტანილია b-გვერდები - ამ სიმღერის სხვადასხვა ვერსიები და Carnival Man.

## სიმღერები 
#Internal Exile - ალბომის ვერსია -  4:45
#Internal Exile - კარაოკე ვერსია -  3:34
#Carnival Man - 6:21

## რესურსები ინტერნეტში 
*ინფორმაცია სინგლის შესახებ მუსიკოსის ოფიციალურ გვერდზე 

კატეგორია:ფიშის სიმღერები
Credo (სიმღერა)

**Credo** — მეორე სინგლი ვოკალისტ და მუსიკოს ფიშის მეორე სოლო-ალბომიდან Internal Exile. იგი გამოვიდა 1991 წელს, 7 და 12 ტიპის ვინილის ფირფიტებზე. სინგლში ასევე შეტანილია b-გვერდები - ამ სიმღერის რემიქსი და Poet's Moon.

## სიმღერები 
#Credo (7 მიქსი) -  	4:02
#Credo  - 6:37
#Poet's Moon -  	4:22

კატეგორია:ფიშის სიმღერები
Something in the Air (ფიშის სიმღერა)

**Something in the Air** — მესამე სინგლი ვოკალისტ და მუსიკოს ფიშის მეორე სოლო-ალბომიდან Internal Exile. იგი გამოვიდა 1992 წელს, 7 და 12 ტიპის ვინილის ფირფიტებზე. სინგლში ასევე შეტანილია b-გვერდი - Dear Friend.

## სიმღერები 
#Something in the Air -  	3:57
#Dear Friend  - 4:23

კატეგორია:ფიშის სიმღერები
Lady Let It Lie

**Lady Let It Lie** — პირველი სინგლი ვოკალისტ და მუსიკოს ფიშის მეოთხე სოლო-ალბომიდან  Suits. იგი გამოვიდა 1994 წელს, სინგლში ასევე შეტანილია b-გვერდები, დამატებითი სიმღერების სახით.

## სიმღერები 
#Lady Let It Lie - 6:53
#Emperors Song - 6:17
#Just Good Friends - 6:20
#Out Of My Life - 3:47

კატეგორია:ფიშის სიმღერები
კლიპერტონი

thumb|right|კუნძულის მდებარეობა.
**კლიპერტონი** (ვნების კუნძული, ) — საფრანგეთის ზღვისიქთა ტერიტორიაა მარჯნის ატოლი, მდებარეობს წყნარი ოკეანის ჩრდილო–აღმოსავლეთ ნაწილში, კოსტა–რიკის დასავლეთით. 2007 წლის 21 თებერვლამდე ადმინისტრაციულად საფრანგეთის პოლინეზიას ეკუთვნოდა, თუმცა ახლა უშუალოდ პარიზი მართავს. კუნძული დაუსახლებელია, ტერიტორიული წყლები მდიდარია ბიორესურსებით, გარდა ამისა, შელფში დაფიქსირებულია ნიკელის, კობალტის, ოქროსა და მანგანუმის მარაგი. მთლიანად ატოლის ფართობი, ლაგუნის ჩათვლით, დაახლოებით 9 კმ²–ია (1,7 კმ² — ხმელეთი), სიგრძე 4 კმ–მდეა, სიგანე — 2–2,5 კმ. მისი არსებობა საფრანგეთს საშუალებას აძლევს ფლობდეს დამატებით 440 000 კმ² ექსკლუზიურ ეკონომიკურ ზონას.

## გალერეა 

ფაილი:Clippertonisland.jpg|*კუნძულის ხედი*
ფაილი:Clipperton Island.png|*გამოსახულება თანამგზავრიდან*
ფაილი:CarteLocal.gif|*ექსკლუზიური ეკონომიკური ზონა*
ფაილი:Carteactuelle.jpg|*კუნძულის რუკა*

## რესურსები ინტერნეტში
* 
* Isla Clipperton o 'Los náufragos mexicanos − 1914/1917' ''[Clipperton or 'The Mexican Castaways – 1914/1917']'' 

### ფოტო გალერეა
* The first dive trip to Clipperton Island aboard the Nautilus Explorer – pictures taken during a 2007 visit
* Clipperton Island 2008 – Flickr gallery containing 94 large photos from a 2008 visit
* 3D photos of Clipperton Island 2010 – 3D anaglyphs

### ვიზიტები და ექსპედიციები
* 2000 DXpedition to Clipperton Island – website of a visit by amateur radio enthusiasts in 2000
* Diving trips to Clipperton atoll – from NautilusExplorer.com

კატეგორია: წყნარი ოკეანის კუნძულები
კატეგორია:საფრანგეთის კუნძულები
კატეგორია:საფრანგეთის ზღვისიქითა ტერიტორიები
კატეგორია:კუნძულები ანბანის მიხედვით
Fortunes of War (ფიშის სიმღერა)

**Fortunes of War** — მეორე სინგლი ვოკალისტ და მუსიკოს ფიშის მეოთხე სოლო-ალბომიდან  *Suits*. იგი გამოვიდა 1994 წელს, სინგლში ასევე შეტანილია b-მხარეები.

## სიმღერები 
### კომპაქტ დისკი (ვერსია 1)
#Fortunes of War (სინგლის ვერსია)	- 5:05
#Somebody Special (საკონცერტო, ნორვიჩი) - 4:46
#State Of Mind (საკონცერტო, ლონდონი) - 7:15
#Lucky (საკონცერტო, ნიუპორტი) - 6:08

### კომპაქტ დისკი (ვერსია 2)
#Fortunes Of War - რადიო ვერსია - 3:35
#Fortunes Of War - სინგლის ვერსია - 5:06
#Fortunes Of War - საკონცერტო - 6:31

## რესურსები ინტერნეტში
* 
* Fortunes of War — AllMusic

კატეგორია:ფიშის სიმღერები
კატეგორია:1994 წლის სინგლები
Change of Heart (ფიშის სიმღერა)

**Change of Heart** — მეორე სინგლი ვოკალისტ და მუსიკოს ფიშის მეხუთე სოლო-ალბომიდან  Sunsets on Empire. იგი გამოვიდა 1997 წელს, სინგლში ასევე შეტანილია b-გვერდები, დამატებითი სიმღერების სახით.

## სიმღერები 
#Change of Heart - 3:40
#Goldfish and Clows - 4:11
#The Perception of Johnny Punter - 8:37

კატეგორია:ფიშის სიმღერები
Incomplete (ფიშის სიმღერა)

**Incomplete** — სინგლი ვოკალისტ და მუსიკოს ფიშის მეექვსე სოლო-ალბომიდან  Raingods with Zippos. იგი გამოვიდა 1999 წელს, სიმღერა არის ჩაწერილი ელიზაბეთ ანტვისთან ერთად.

## სიმღერები 
#Incomplete (ალბომის ვერსია - 3:44
#Wake Up Call (აკუსტიკური ვერსია) - 3:32
#Incomplete (დემო) - 3:44

კატეგორია:ფიშის სიმღერები
Arc of the Curve

**Arc of the Curve** — სინგლი ვოკალისტ და მუსიკოს ფიშის მეცხრე სოლო-ალბომიდან  13th Star. იგი გამოვიდა 2008 წლის 3 მარტს. დისკზე შეტანილია სიმღერის შემოკლებული და ალბომის ვერსიები.

## სიმღერები 
#Arc Of The Curve (სინგლის ვერსია) - 3:59 	
#Arc Of The Curve (ალბომის ვერსია) - 4:29 	

## რესურსები ინტერნეტში 
*ინფორმაცია სინგლის შესახებ საიტზე Discogs

კატეგორია:ფიშის სიმღერები
Zoe 25

„**Zoe 25**“ — სიმღერა და მეორე სინგლი შოტლანდიელ ვოკალისტ და მუსიკოს ფიშის მეცხრე სოლო-ალბომიდან  *13th Star*. იგი გამოვიდა 2008 წლის 6 ოქტომბერს. დისკზე ასევე შეტანილია სიმღერების „Dark Star“ და „13th Star“ საკონცერტო ვერსიები, ჩაწერილი ამსტერდამში, 2008 წელს.

## სიმღერების სია
#Zoe 25 (რადიოს ვერსია)	3:59
#Dark Star (საკონცერტო, ამსტერდამი, 2008) - 6:49
#13th Star (საკონცერტო, ამსტერდამი, 2008) - 6:00

## რესურსები ინტერნეტში
* ინფორმაცია Discogs-ზე

კატეგორია:ფიშის სიმღერები
ექსტრასენსთა ბრძოლა

**„ექსტრასენსთა ბრძოლა“** — რეალითი შოუ, რომელიც გადიოდა ტელეკომპანია იმედის ეთერში 2010 წლის 1 ივნისიდან. გადაცემის წამყვანი იყო მსახიობი გიორგი მეგრელიშვილი. შოუს მთავარი მიზანი იყო ექსტრასენსებისთვის გამოცდების მოწყობა. ყოველ კვირას თამაშიდან გადიოდა თითო მოთამაშე. 

ანალოგიური გადაცემა არსებობს აშშ-ში («America’s Psychic Challenge»), რუსეთში (Битва экстрасенсов), ისრაელში («ქოახ» — ძალა), ბულგარეთში («Ясновидящие» — ნათელმხილველები), აზერბაიჯანში («Ekstra Xiss»), უკრაინასა («Битва Екстрасенсiв») და ყაზახეთში.

კატეგორია:ექსტრასენსორიკა
კატეგორია:იმედი (ტელეკომპანია)
ბრონისლავ კომოროვსკი

მინი|250პქ|ბრონისლავ კომოროვსკი
**ბრონისლავ მარია კომოროვსკი** (; დ. 4 ივლისი, 1952) — პოლონელი პოლიტიკოსი, პოლონეთის პრეზიდენტი 2010 წლის 6 აგვისტოდან 2015 წლის 6 აგვისტომდე. (პარტია სამოქალაქო პლატფორმა), 2000-2001 წლებში თავდაცვის მინისტრი, 2007 2010 წლებში პოლონეთის სეიმის მარშალი (თავმჯდომარე). სმოლენსკში მომხდარი ავიაკატასტროფის შემდეგ, რომელშიც დაიღუპა პრეზიდენტი ლეხ კაჩინსკი, 2010 წლის 10 აპრილიდან პრეზიდენტის მოვალეობის შემსრულებელი. პრეზიდენტად არჩეული იქნა არჩევნების მეორე ტურის შედეგად, ხმათა 52%-ით.

## ბავშვობა და ახალგაზრდობა 
დაიბადა 1952 წლის 4 ივნისს პოლონეთის სახალხო რესპუბლიკის სამხრეთ დასავლეთში, არისტოკრატულ ოჯახში. იყო პოლონეთის პიონერთა ორგანიზაციის წევრი. 1977 წელს, დაამთავრა ვარშავის უნივერსიტეტის ისტორიის ფაკულტეტი. 1977–1980 წლებში ჟურნალის რედაქციაში მუშაობდა.

## დისიდენტური და პოლიტიკური მოღვაწეობა 
კომუნისტური რეჟიმის დროს დემოკრატიული ოპოზიციის მოქმედებებში მონაწილეობდა, 1979 წლის ნოემბერში, დემონსტრაციაში მონაწილეობისათვის ერთი თვით პატიმრობა მიესაჯა. თანამშრომლობდა მოძრაობა სოლიდარობასთან, 1981–1989 წლებში ასწავლიდა ისტორიას.

პოლონეთის განთავისუფლების შემდეგ, იყო მესამე რესპუბლიკის ყველა მოწვევის სეიმის წევრი. 2007 წელს აირჩიეს მარშლად, ლეხ კაჩინსკის დაღუპვის შემდეგ ასრულებდა პრეზიდენტის მოვალეობას. 

## რესურსები ინტერნეტში 
* Bronisław Komorowski — oficjalna strona posła PO  

## სქოლიო 
კატეგორია:პოლონეთის პრეზიდენტები
კატეგორია:დაბადებული 1952
კატეგორია:ცოცხალი ადამიანები
Whiplash (მეტალიკის სიმღერა)

„**Whiplash**“ — ამერიკული მძიმე მეტალ ჯგუფ მეტალიკის მეექვსე სიმღერა და პირველი სინგლი მათი 1983 წლის სადებიუტო ალბომიდან ''Kill 'Em All''. იგი გამოვიდა მხოლოდ ჩრდილოეთ ამერიკაში.

## მუსიკა 
სიმღერის ავტორები არიან ჯეიმზ ჰეტფილდი და ლარს ულრიხი. 
კირკ ჰემეტის განცხადებით, Whiplash კურტ კობეინის ერთ-ერთი საყვარელი სიმღერა იყო მეტალიკის რეპერტუარიდან.

## ტექსტი 
სიმღერა უმეტესად ეხება მეტალის ფანების ცხოვრებას, გრძნობას, რომელიც გეუფლება სცენის წინ თავის ქნევისას. სიმღერის სათაური აღნიშნავს კისრის მძიმე ტრავმას, რომლის მიღებაც შესაძლებელია თავის საკმარისად დიდხანს და ძლიერად ქნევისას, ასევე ავტოავარიებში. იგი ეძღვნება მეტალიკის ფანებს, რომლებიც მხარს უჭერდნენ მას დასაწყისიდანვე. ბოლო დროს კონცერტებზე ჰეტფილდი ცვლის თავდაპირველ ტექსტს „We'll never stop, we're never quit, 'cause we're Metallica“ ტექსტად „We'll never stop, we're never quit, 'cause“ — აქ სიმღერა ჩერდება ხოლმე ორი წამით, ჯეიმზი უთითებს მსმენელზე და წამოიძახებს: „''You're*“ — „Metallica!“, რითაც ხაზს უსვამს ფანების როლს.

## ქავერები და მიძღვნები
* მოუტერჰედმა (რომელიც დასახელებული იყო მეტალიკის მიერ როგორც მათზე უდიდესი გავლენი მქონე ჯგუფი) შეასრულა ეს სიმღერა მეტალიკისადმი მიძღვნილი ალბომისთვის *Metallic Attack: Metallica - The Ultimate Tribute* და მიიღო მათი პირველი გრემი 2005 წელს *საუკეთესო მეტალ შესრულებისათვის*.
* ვინი ეპაისმა (დრამები), სკოტ იანმა (გიტარა), ბილი მილანომ (ვოკალი) და ფილ სოუსანმა (ბასი) შეასრულეს სიმღერა მეტალიკისადმი მიძღვნილი ალბომისთვის *Metallic Assault: A Tribute to Metallica*.
* პანტერამ, სახუმარო სახელით Pantallica, შეასრულა სიმღერა ცოცხლად ჯეისონ ნიუსტედთან ერთად ბასზე, ხოლო წევრებმა დიმებაგ დარელმა (გიტარა) და პილ ანსელმომ (ვოკალი) როლები გაცვალეს.
* Destruction-მა შეასრულა სიმღერა მეტალიკისადმი მიძღვნილი ალბომისთვის A Tribute to the Four Horsemen და მცირე ცვლილებებით შეიტანა იგი თავის ალბომში *All Hell Breaks Loose* როგორც დამალული ბონუს სიმღერა.
* Stone Gods-მა შეასრულა ეს სიმღერა მათ ტურნეზე *Knight of the Living Dead''.

## სიმღერა პოპულარულ მედიაში 
* Whiplash შესულია მუსიკალურ ვიდეო თამაშში Guitar Hero: Metallica.
* სიმღერა შესულია ასევე ვიდეო თამაშში Tony Hawk's Underground 2.

## სიმღერების სია 
;აშშ სინგლი (გრამფირფიტა)

;აშშ სინგლი (მაქსი-სინგლი, კასეტა)

## პერსონალი 
### მეტალიკა 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა
* კირკ ჰემეტი&nbsp;– წამყვანი გიტარა
* კლიფ ბარტონი&nbsp;– ბასი, დამატებითი ვოკალი
* ლარს ულრიხი&nbsp;– დასარტყმელი საკრავები

;სტუდიური პერსონალი
* აღმასრულებელი პროდიუსერი: ჯონი ზაზულა
* პროდიუსერი: პოლ კარსიო
* ინჟინერი: კრის ბუბაჩი
* ინჟინერ-ასისტენტი: ენდი ვრუბლევსკი

## რესურსები ინტერნეტში 
* Whiplash-ის ტექსტი ოფიციალური საიტიდან 

## სქოლიო 
კატეგორია:მეტალიკის სიმღერები
კატეგორია:1983 წლის სადებიუტო სინგლები
კატეგორია:თრეშ მეტალ სიმღერები